Kontak van 16 September 2016 - 'n Nalatenskap - Lynnwood Gemeente
Kontak van 16 September 2016 - 'n Nalatenskap
Gepubliseer deur Fay van Eeden op 16 September 2016 om 13:17
Ek het twee weke gelede die voorreg gehad om my eerste ikoon tydens 'n retreat te verf. Terwyl ek die Saterdagoggend met my ikoon mooi toegedraai op die sitplek lanks my huistoe ry, dink ek aan die aanbieder se woorde, "'n Ikoon is vir altyd. Dit is 'n erfstuk." En ek besef dat dit wat hier lanks my lê deel is mý nalatenskap.
'n Paar dae later luister ek na 'n radioprogram oor testamente en wat alles in ag geneem moet word wanneer daar oor jou nalatenskap gedink word.
Ek vermoed meeste van ons dink aan eiendom, beleggings en miskien kunswerke wanneer ons die woord 'nalatenskap' hoor. In die huidige ekonomiese omstandighede is dit vir baie sleg om te dink dat hulle byna niks vir hulle nageslag kan los nie.
Tog is ons nalatenskap soveel ryker en dieper as dit wat in rame en rekeninge is. Lê ons nalatenskap nie baie meer in wie ons is en hoe ons in hierdie wêreld leef nie? Soos die jare verbygaan, besef ek al hoe meer die rykdom van my grootouers se nalatenskap in my lewe. By my oupa het ek gesien wat dit is om 'n pad saam God te stap. My ouma se nalatenskap is die waarde van harde werk en hoe om met waagmoed die lewe volheid te leef, om maar net 'n paar erfstukke te noem.
Will Allen Dromgoole verwoord so mooi wat nalatenskap is in sy gedig 'The Bridge Builder':
With waters rolling cold and deep,
But he turned when he was safe on the other side
"Old man ", said a fellow pilgrim near,
There followed after me today
To that fair – haired youth may a pitfall be;
He, too, must cross in twilight dim –
Neem 'n tydjie om oor jou eie nalatenskap te dink. Watter brûe het jy al vir die mense rondom jou gebou? Wat sou jy nog vir jou kinders en kleinkinders wil agterlaat. Hoe, en nie aan wat, wil jy onthou word?